ศบค. รายงานผู้ติดเชื้อในประเทศวันนี้ (20 ต.ค64) ต่ำกว่า 1 หมื่นราย ภาพรวมทั่วประเทศผู้ติดเชื้อลดลงต่อเนื่อง ยกเว้นพื้นที่ภาคใต้ที่ยังมีผู้ติดเชื้อเพิ่มสูง
พญ.สุมณี วัชรสินธุ์ ผู้อำนวยการสำนักสื่อสารความเสี่ยงและพัฒนาพฤติกรรมสุขภาพ กรมควบคุมโรค กระทรวงสาธารณสุข รายงานสถานการณ์ covid 19 ระลอกใหม่ตั้งแต่วันที่ 1 เมษายน ถึง 20 ตุลาคม 2564 วันนี้มีผู้ป่วยรายใหม่ 8,918 ราย ผู้ป่วยยืนยันสะสม 1,782,989 ราย มีผู้หายป่วยเพิ่ม 10,878 ราย รวมหายป่วยสะสม 1,662,433 ราย รักษาตัวอยู่ในโรงพยาบาล 103,507 ราย เป็นผู้ป่วยอาการหนัก 2,728 ราย ใส่เครื่องช่วยหายใจ 619 ราย เสียชีวิตเพิ่ม 79 คน กลุ่มเสียชีวิตสะสม 18,392 คน โดยผู้ติดเชื้อรายใหม่ในวันนี้ 8,918 ราย เป็นการติดเชื้อในประเทศ 8,859 ราย เป็นผู้ป่วยรายใหม่จากระบบเฝ้าระวังและบริการ 8,195 ราย จากการค้นหาเชิงรุกในชุมชน 664 ราย, ผู้ป่วยในเรือนจำ 41 ราย ผู้ติดเชื้อจากต่างประเทศ 18 ราย       สำหรับผู้ป่วยที่เสียชีวิตวันนี้ 79 คน ชาย 40 คนถึง 39 คน เป็นคนไทย 77 คน เมียนมา 2 คน อายุความ 10 เดือน - 89 ปี ส่วนใหญ่เป็นผู้สูงอายุ ร้อยละ 62 เป็นผู้ป่วยโรคเรื้อรัง ร้อยละ 29 ที่ภาคใต้ถึง 20 คน ส่วนผู้ติดเชื้อรายใหม่ ภาพรวมในต่างจังหวัด รวมทั้งกรุงเทพฯ และปริมณฑล มีแนวโน้มลดลงอย่างชัดเจน ขณะที่แนวโน้มผู้ติดเชื้อในพื้นที่จังหวัดชายแดนภาคใต้ ยังคงเพิ่มขึ้นเรื่อยๆ ทั้งนี้จะต้องเฝ้าระวังจังหวัดอื่นๆ ที่จะต้องเปิดเป็นพื้นที่รับนักท่องเที่ยวเพิ่มขึ้น      ส่วนจังหวัดที่พบผู้ติดเชื้อเป็น cluster เช่น จังหวัดเชียงใหม่ ที่พบผู้ติดเชื้อในตลาดเมืองใหม่ก่อนหน้านี้ ขณะนี้เชื่อมโยงไปยังจังหวัดแม่ฮ่องสอน รวมทั้งยังมีคลัสเตอร์อื่น เช่น แรงงานไม้ตัดยาง ร้านอาหารบ้านพักนักเรียนประจำ ร้านค้า ขอให้ทางจังหวัดเชียงใหม่ เพิ่มความระมัดระวังการใช้ชีวิตไม่ว่าจะเป็นความเข้มงวดเรื่องมาตรการส่วนบุคคลเพิ่มเติม นอกจากนี้ยังมีคัตเตอร์งานศพที่ยังพบอย่างต่อเนื่องในหลายจังหวัด อาทิ จังหวัดเลย อุดรธานี นครศรีธรรมราช ขอนแก่น ซึ่งสิ่งสำคัญในการจัดงานศพ ขอให้เจ้าหน้าที่ดูแล เรื่องการแยกชุดอาหารกลับไปทานที่บ้านเพื่อความปลอดภัย